Corvus

Corvus é un xénero de aves da orde das paseriformes, o tipo da familia dos córvidos. O xénero comprende máis de 40 especies distribuídas por todos o continentes, agás en Suramérica e nalgunhas illas oceánicas, e que son coñecidas vulgarmente, na súa maioría, como corvos,corvo no Dicionario da RAG. pero outras tamén co nome de grallas.gralla, 1ª acepción no Dicionario da RAG.

As especies deste xénero parece que evolucionaron en Asia Central, desde onde estenderon o seu territorio a Norteamérica (incluído México), África, Europa e Australia.

 Características 
Para seren paxaros, son aves grandes ou medianas, oscilando o seu tamaño, desde as máis pequenas, desde a  gralla cereixeira (hoxe clasificada como Coloeus monedula, que é do tamaño dunha pomba), até o corvo grande da rexión holártica, que mide entre os 52 e os 69 cm de lonxitude e pesa desde os 0,69 aos 1,7 kg.

As especies de Corvus son todas de cor negra ou negra cunha pquena parte da súa plumaxe gris ou branca. Son repoludos, e teñen peteiros grosos e fortes patas.

O seu dimorfismo sexual é moi escaso.Holyoak, David T. (1986): Enciclopedia Natura de los Animales. Volume 4. Barcelona: Editorial Orbis S. A. ISBN 84-7634-548-8, páxina 443.

Investigacións recentes descubriron que algunhas especies de corvos son quen de empregar ferramentas para diferentes usos. Ademais, son considerados uns dos animais máis espelidos da terra, cun coeficiente intelectual semellante ao que amosan certos primates.

 Taxonomía 
 Descrición 
O xénero foi descrito en 1758 por Linneo na páxina 105,páxina 105. do volume I da 10ª edición do seu Systema Naturae.Linnaeus, C. (1758): Systema Naturae per regna tria naturæ, secundum classes, ordines, genera, species, cum characteribus, differentiis, synonymis, locis, Tomus I. Editio decima, reformata. Holmiæ: impensis direct. Laurentii Salvii.

 Etimoloxía 
Linneo elixiu para o nome do xénero o termo do latín clásico corvus, -i, nome co que os antigos romanos designaban ao corvo grande.

 Especies 
Na actualidae, dentro do xénero recoñécense as seguintes especies:Corvus Linnaeus 1758 en Familia Corvidae, na IOC World Bird List. Version 9.1 (2019), do Congreso Ornitolóxico Internacional.Corvus Linnaeus, 1758 no ITIS.

 Corvus albicollis Latham, 1790
 Corvus albus Statius Muller, 1776
 Corvus bennetti North, 1901
 Corvus brachyrhynchos C. L. Brehm, 1822
 Corvus capensis Lichtenstein, 1823
 Corvus caurinus S. F. Baird, 1858
 Corvus corax Linnaeus, 1758
 Corvus cornix Linnaeus, 1758
 Corvus corone Linnaeus, 1758
 Corvus coronoides Vigors & Horsfield, 1827
 Corvus crassirostris Rüppell, 1836
 Corvus cryptoleucus Couch, 1854
 Corvus culminatus Sykes, 1832
 Corvus edithae Lort Phillips, 1895
 Corvus enca (Horsfield, 1821)
 Corvus florensis Büttikofer, 1894
 Corvus frugilegus Linnaeus, 1758
 Corvus fuscicapillus G. R. Gray, 1859 
 Corvus hawaiiensis Peale, 1848
 Corvus imparatus J. L. Peters, 1929
 Corvus insularis Heinroth, 1903
 Corvus jamaicensis Gmelin, 1788
 Corvus kubaryi Reichenow, 1885
 Corvus leucognaphalus Daudin, 1800
 Corvus levaillantii Lesson, 1831
 Corvus macrorhynchos Wagler, 1827
 Corvus meeki Rothschild, 1904
 Corvus mellori Mathews, 1912
 Corvus minutus Gundlach, 1852
 Corvus moneduloides Lesson, 1831
 Corvus nasicus Temminck, 1826
 Corvus orru Bonaparte, 1850
 Corvus ossifragus A. Wilson, 1812
 Corvus palmarum Württemberg, 1835
 Corvus rhipidurus Hartert, 1918
 Corvus ruficollis Lesson, 1831
 Corvus sinaloae L. I. Davis, 1958
 Corvus splendens Vieillot, 1817
 Corvus tasmanicus Mathews, 1912
 Corvus torquatus Lesson, 1831
 Corvus tristis Lesson & Garnot, 1827
 Corvus typicus (Bonaparte, 1853)
 Corvus unicolor (Rothschild & Hartert, 1900)
 Corvus validus Bonaparte, 1850
 Corvus violaceus Bonaparte, 1850
 Corvus woodfordi (Ogilvie-Grant, 1887)

 Galería dalgunhas especies galegas 

 Notas 

 Véxase tamén 

 Bibliografía 



 Outros artigos 
 Córvidos
 Coloeus Ligazóns externas 
 Corvus Linnaeus 1758 en Familia Corvidae, na IOC World Bird List. Version 9.1'' (2019), do Congreso Ornitolóxico Internacional.  
 Alan P. Peterson: Corvus en Passeriformes.  
 Corvus Linnaeus 1758 na EOL.
 Corvus no NCBI.
 Corvus Linnaeus, 1758 no GBIF.

Categoría:Córvidos